Iroq Turkiyadan yana bir bor qo‘shinlarini olib chiqib ketishni talab qildi. Iroq shimolida Turkiya harbiy guruhlari IShID guruhi jangarilariga qarshi kurash bo‘yicha o‘quvlar o‘tkazmoqda. Bu haqda Associated Press xabar bermoqda. Ta’kidlanishicha, Iroq tashqi ishlar vaziri Ibrohim al-Ja’fariy Bag‘dod qo‘shinlarni tinch yo‘l bilan olib chiqishni talab qilishini bildirgan, ammo “urush tahdidi kelib chiqadigan taqdirda o‘z suverenitetimiz, o‘z fuqarolarimiz va o‘z resurslarimizni himoya qilamiz” deb ta’kidlab o‘tgan.